Gopi chand (file)
పుల్లెల గోపీిచంద్‌ అధికార పరిధి తగ్గించే అవకాశం?
న్యూఢిల్లీ : భారత బ్యాడ్మింటన్‌కు గొప్ప గుర్తింపు తెచ్చిన ఒలం పిక్స్‌ పతకాలు గెలిచే స్థాయికి భారత బ్యాడ్మింటన్‌ను తీసు కెళ్లిన ఘనత బ్యాడ్మింటన్‌ జాతీయ చీఫ్‌ కోచ్‌ పుల్లెల గోపిచంద్‌కే దక్కుతుంది. భారత బ్యాడ్మింటన్‌కు ఎన్నో అద్వి తీయ విజయాలు అందించి, దేశ ఖ్యాతిని ప్రపంచ వ్యాప్తం చేసిన చీఫ్‌ కోచ్‌ పుల్లెల గోపిచంద్‌ అధికారి పరిధిని తగ్గించే అవకాశం కనిపిస్తోంది. భారత బ్యాడ్మింటన్‌ సంఘం నూతన అధ్యక్షుడు హిమంత బిశ్వ శర్మ నియమావళిలో పలు మార్పులు చేయనున్నారు.
ఈ నేపథ్యంలో జాతీయ చీఫ్‌ కోచ్‌ అనే పదవిని తొలగించి దాని స్థానంలో రెండేళ్ల పదవి కాలంతో జాతీయ కోచ్‌ల బృందాన్ని ఏర్పాటు చేయాలని ఆయన ప్రతిపాదించారు. దీంతో పాటు సింగిల్స్‌,డబుల్స్‌, జూనియర్స్‌ విభాగాలకు ప్రత్యేకంగా వేర్వేరు కోచ్‌ల నియా మకానికి ఆయన మొగ్గుచూపుతున్నారు. ఈకొత్త ప్రతిపాదన ప్రకారం కోచ్‌లు మరే ఇతర రాష్ట్ర సంఘాలలో ఎలాంటి పదవులు చేపట్టకూడదు. గోపిచంద్‌ 2006 నుంచి జాతీయ చీఫ్‌ కోచ్‌గా కొనసాగుతున్నారు. గోపిచంద్‌ పర్యవేక్షణలో ఇతర జాతీయ కోచ్‌లు పనిచేస్తున్నారు. తెలంగాణ బాడ్మింటన్‌ సంఘానికి ఆయన కార్యదర్శిగా కూడా వ్యవహరిస్తున్నారు. తాజా ప్రతిపాదనల ప్రకారం కోచ్‌ల బృందానికి ప్రత్యేక పర్యవేక్షణాధికారి ఉండరు. రాష్ట్ర సంఘంలోనూ ఆయన పదవిని కోల్పోయే అవకాశం ఉంది. ప్రస్తుతం చర్చల్లో ఉన్న ఈ అంశంపై జూన్‌ 11న బెంగుళూరులో జరిగే సమావేశంలో తుది నిర్ణయం తీసుకుంటారు. వీటితో పాటు ఇన్‌స్టిట్యూషన్‌ జట్టు అయిన ఎయిరిండియా, సిఎస్‌పిబి, రైల్వేస్‌, కాగ్‌, ఇంటర్‌ యూనివర్సిటీ కంట్రోల్‌ బోర్డులకు ఓటింగ్‌ హక్కును తొలగించాలని కూడా ప్రతిపాదించారు.